Tatoeba sentences — language code: ber
Lferḥ n tikkelt-a d win izaden, mazal tiẓeḍt n yicenfirin n tqemmuct n Ddayxa ur tekkis ara deg ddehn n wakli.
Yemma-s truja-t ad d-yuɣal d mmi-s tessen, winna yeṭallay s igenni, issenhaz aqerruy-is, yettecmumuḥ irennu.
Mi d-yekcem ur tesfuḥ ara tariḥt n tesmem maca tettwali-t amzun yesker.
Tenṭeq ɣur-s tenna-s : “Ɛni teswiḍ-d ay argaz imi ur temlikeḍ ara iman-ik ?
Ih a yemma swiɣ-d maca mačči d aman n tẓurin ixemren yettarran amdan ur yettayal ara deg yiman-is, swiɣ-d aman n Tala n Wudi yeččuren d tayri…
Tegzem-as awal tenna-as : Buuh ! D acu-tt akka tala n yetri i aɣ-terniḍ akka ?
Mačči itri a yemma, tayri, tayri… Iɛedda ad s-d-ifek tabadut n wawal-a yuɣal yeẓra i yiman-is kan i yettmeslay.
Yekker isseshel fell-as tamsalt yenna-as : D ayen a yemma ufiɣ-d tin ara yidiren yid-i ayen i iyi-d-yeqqimen deg tudert-iw.
Ɣas ma segmi yebda awal i yettfelsif yid-s, tefhem-it.
Terfed yiwen uslilew issezɣaben aglim.
Anta akka a mmi, ini iyi-d wi tt-ilan ad lseɣ tiṣebbaḍin tura ḥḥah ad ruḥeɣ ad ak-tt-id-xeḍbeɣ.
Nnig n temrawt n yiseggasen i ttrajuɣ yiwen n wass am wa.
Ikukra abrid amezwaru yuɣal amzun yeffi-d ɣef tikkelt.
Ddayxa a yemma, yelli-s n Dda Yidir At Wulmu ameddakel n baba, yelli-s n Nna Mennun.
Mazal ur ifukk ara awal tɛeyyeḍ s ṭṭelq n ugerjum-is.
D acu-t ? Fukkent akk teqcicin almi d-teɣliḍ deg m wanzaren n lbaṭaṭa ?
Imiren yeqqim yeddhec, awal ur t-id-yuli ma d nettat tugi ad teḥbes deg lehdur d lemɛayrat deg Ddayxa.
Yuɣ lḥal, akka i s-yenna wuccen : “I mecṭuḥeḍ a ddunit i meqqreḍ ay aqerruy-iw”, ulac tin ad d-yeɣlin d tislit-iw ala ddayxa n At Wulmu.
Yelsa isebbaḍen-is.
Ur tufiḍ d acu yexdem Sami.
Tom akked Mary sfehmen-d ayɣer i xedmen aya.
Annaɣ a mmi amzun d lxir-ik, wehhi-d kan ad d-teddmeḍ, tin i iyi-d-twellheḍ ur d-teqqar ara ala.
Ur ifut ara lḥal, tzemreḍ ad tbeddleḍ rray.
Tesliḍ a yemma, nekk ad am-d-iniɣ yiwen wawal : d Ddayxa neɣ tissulya-w ad tebṭel, yerna ur d-tḍerru ara akk ma mačči d nettat.
Iṣṣeɛṣṣeɛ tawwurt deffir-s yeffeɣ s zzɛaf.
Tikkelt-a, yemma-s tekkes aɣilif, tceyyeɛ-it srid ɣer tberna tamezwarut ad d-yuɣal ur iɛeqqel ara abrid-is.
Ddayxa d Wakli ttemwalin mi ara tt-isserkeb deg tkerrust-is, yettawi-tt ad tesɣer.
Maca mi ara mmcedhin, acḥal d abrid i d-teɣli tegnit, ttuɣalen ɣer teẓgi n Tala n Wudi iwimi fkan isem “Adeg n tayri-nneɣ”.
Ttɣimin din ur s-ttakin i wakud yettɛedday.
Awal gar-asen yettezzi ɣef yimira, amek i llan, d acu i ixeddmen deffir n umahil n yal ass.
Ttmeslayen diɣen ɣef uzekka-nsen.
Asentel i ten-iceɣben deg sin ɣas ma yal yiwen deg-sen ala fell-as i yettxemmim maca yeqqim yeffer-it deg wul-is.
Wissen timlilit i d-yettilin gar-asen ma ad tuɣal d tunṣibt neɣ d tiqecmaɛt kan.
Ddayxa ur tezmir ara ad d-tebder nettat awal ɣef lexḍubegga-ines.
Deg tmetti taqbaylit tilawin ssusument, ur sɛint ara awal deg temsalt-a n tissulya.
Ihi tettraju Akli ad d-yebder ayen yellan yugar akk ayen tedder yagi imi taluft-a d ayen ara tidir sya d afella.
Akli yeṭallay-itt ɣer wallen-is tizgzawin s yiwet n tmuɣli yeččuren d tayri n tidet yenna-as : “Teẓrid ala kemm i ḥemmleɣ a Taddexduxt-iw.
Ẓriɣ, ula d nekk ala kečč i sɛiɣ.